2010-ben a korosztályos montenegrói válogatottal bronzérmet nyert a junior világbajnokságon és megválasztották a torna legjobb kapusának. A felnőtt válogatottban is 2010-ben mutatkozott be, majd egy évvel később részt vett a brazíliai világbajnokságon. A 2012-es londoni olimpián ezüstérmes volt a válogatottal, majd az év végi Európa-bajnokságon aranyérmet nyert a csapattal. Részt vett a 2016-os riói olimpián, csakúgy mint a 2017-es világ- és a 2018-as Európa-bajnokságon.